b'\n_START_ARTICLE_\nCipiko\n_START_PARAGRAPH_\nCipiko (\xc4\x86ipiko, Cepio, Cepione, Cipchi, Cipico, Cippico), trogirska plemi\xc4\x87ka obitelj, spominje se u izvorima od 14. stolje\xc4\x87a. Nema pouzdanih podataka o njihovom podrijetlu. Prema jednoj teoriji, porijeklom su iz Italije, a prema drugoj su hrvatskog porijekla i ranije im je prezime bilo Cip\xc4\x8di\xc4\x87._NEWLINE_U 15. stolje\xc4\x87u isti\xc4\x8du se humanist Petar (\xe2\x80\xa0 1440.) i humanist i ratnik Koriolan (1425.-1493.). U 18. stolje\xc4\x87u poznat je splitski nadbiskup Lelije (1784.-1807.). Obitelj je austrijsku potvrdu plemstva stekla 1823. godine.\n_START_SECTION_\nPala\xc4\x8da \xc4\x86ipiko\n_START_PARAGRAPH_\n_NEWLINE_Pala\xc4\x8da trogirske obitelji \xc4\x86ipiko nalazi se nasuprot trogirskoj katedrali. Sama pala\xc4\x8da je sklop od vi\xc5\xa1e zgrada, vremenom spojenih u jedinstvenu cjelinu. Najstariji zidovi datiraju iz ranog srednjeg vijeka, a najve\xc4\x87i je dio sklopa nastao u 13. stolje\xc4\x87u. Najradikalnije promjene pala\xc4\x8da do\xc5\xbeivljava u 15. stolje\xc4\x87u, u doba humanista, ratnika i pisca Koriolana \xc4\x86ipika, koji je za njezinu obnovu anga\xc5\xbeirao tada najistaknutije umjetnike Nikolu Firentinca, Andriju Ale\xc5\xa1ija i Ivana Duknovi\xc4\x87a.'